b'\n_START_ARTICLE_\nU (kana)\n_START_SECTION_\nPinagmulan\n_START_PARAGRAPH_\nParehong nagmula ang \xe3\x81\x86 at \xe3\x82\xa6 sa man\'y\xc5\x8dgana ng isang kanji na \xe5\xae\x87 (na binabaybay bilang u at may kahulugang puwang).\n_START_SECTION_\nMga baryante\n_START_PARAGRAPH_\nGinagamit ang mga pinaliit na bersyon ng mga kana (\xe3\x81\x85, \xe3\x82\xa5) para lumikha ng mga bagong mora na wala sa wikang Hapones, tulad ng \xe3\x83\x88\xe3\x82\xa5 (tu). Medyo bago ang kombensyong ito, at hindi ito ginagamit ng mga mas lumang hiniram na salita. Halimbawa, sa parilalang cartouche ni Tutankhamun, ginagamit ng makabagong hiram cartouche ang bagong pamamaraang ponetiko, ngunit ginagamit ng mas lumang hiram Tutankhamun ang \xe3\x83\x84 (tsu) bilang pagtatantya:_NEWLINE_Ginagamit din ang \xe3\x81\x86 sa kanyang buong-laking anyo, para pahabain ang mga tunog na "o". Halimbawa, sinusulat ang salitang \xe6\xa7\x8b\xe6\x83\xb3 sa hiragana bilang \xe3\x81\x93\xe3\x81\x86\xe3\x81\x9d\xe3\x81\x86 (kousou), na k\xc5\x8ds\xc5\x8d ang pagbigkas. Sa ilang mga salita, ginagamit ang kanang \xe3\x81\x8a (o) sa halip dahil sa mga morpolohikal at makasaysayang dahilan._NEWLINE_Maaarang dagdagan ang kanang \xe3\x82\xa6 ng dakuten para maging \xe3\x83\xb4 (vu), isang tunog na banyaga sa wikang Hapones at tradisyonal na tinatantya ng \xe3\x83\x96 (bu).'